stanford-oval/wikipedia huggingface dataset:
ปลาปักเป้าคองโก

| ปลาปักเป้าคองโก |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Tetraodon
สปีชีส์:: T.  miurus
ชื่อทวินาม
Tetraodon miurus Boulenger, 1902

ปลาปักเป้าคองโก หรือ ปลาปักเป้าแดง (อังกฤษ: Congo puffer, Pooey pooer) ปลาปักเป้าชนิดหนึ่ง  มีชื่อวิทยาศาสตร์ว่า Tetraodon miurus ในวงศ์ปลาปักเป้าฟันสี่ซี่ (Tetraodontidae)  มีรูปร่างอ้วนป้อม มีส่วนจะงอยปากที่ยาวยื่นออกมา คล้ายปลาปักเป้าควาย (Pao suvatti) ซึ่งเป็นปลาปักเป้าน้ำจืดเหมือนกัน แต่พบในทวีปเอเชีย
ปลาปักเป้าคองโก มีจุดเด่น  คือ สีลำตัวที่เป็นสีเดียวตลอดโดยไม่มีลวดลาย โดยมากจะเป็นสีแดงสด หรืออาจจะเปลี่ยนเป็น สีส้ม, น้ำตาล หรือแม้กระทั่งดำได้ตามอารมณ์ของปลา และสภาพแวดล้อม ขนดเมื่อโตเต็มที่ประมาณ 15 เซนติเมตร แพร่กระจายพันธุ์อยู่ในลุ่มแม่น้ำคองโก ในทวีปแอฟริกาตอนกลาง
เป็นปลาปักเป้าที่มีนิสัยดุร้ายมากอีกชนิดหนึ่ง มีการล่าเหยื่อโดยการซุ่มซ่อนตัวในพื้นทรายใต้น้ำ โดยโผล่มาเพียงแต่จะงอยปากกับดวงตาเท่านั้น คล้ายกับปลาปักเป้าควายที่พบในลุ่มแม่น้ำโขง ในเอเชียอาคเนย์ นอกจากจะกินสัตว์น้ำมีเปลือกเช่น กุ้งหรือหอยแล้ว ปลาปักเป้าคองโกยังเป็นปลาปักเป้าอีกชนิดหนึ่ง ที่มีความว่องไวจนสามารถฉกกัดปลาชนิดอื่น กินเป็นอาหารได้อีกด้วย
ดูเพิ่ม

ปลาปักเป้าควาย
แหล่งข้อมูลอื่น

รูปและข้อมูลปลาปักเป้าคองโก จากFishbase.com
ปลาปักเป้าหนามทุเรียนด่างดำ

| ปลาปักเป้าหนามทุเรียนด่างดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Diodontidae
สกุล:: Diodon
สปีชีส์:: D.  liturosus
ชื่อทวินาม
Diodon liturosus Shaw, 1804

ปลาปักเป้าหนามทุเรียนด่างดำ (อังกฤษ: Black-blotched porcupinefish; ชื่อวิทยาศาสตร์: Diodon liturosus) ปลาทะเลชนิดหนึ่ง ในวงศ์ปลาปักเป้าฟันสองซี่ (Diodontidae)
เป็นปลาปักเป้าหนามทุเรียนชนิดหนึ่ง มีรูปร่างทรงกลม มีขากรรไกรและฟันแบบไม่ผ่าซีก ผิวหนังมีหนามสั้น ที่บริเวณใต้ตามีหนามชิ้นหนึ่งชี้ลงด้านล่าง ครีบทุกครีบมีขนาดเล็กปลายมน ลำตัวสีเทาอมเหลือง มีจุดเด่น คือ มีดวงสีดำขนาดใหญ่ที่มีขอบขาวทั่วตัว ครีบทุกครีบมีสีเหลืองใสโปร่งแสง ใต้ท้องสีขาว
มีความยาวเต็มที่ประมาณ 30-45 เซนติเมตร พบใหญ่ที่สุด 65 เซนติเมตร อาศัยอยู่ตามโพรงหินและวัสดุต่าง ๆ ใต้น้ำ พบกระจายพันธุ์ในแถบอินโด-แปซิฟิก จากแอฟริกาใต้จนถึงทะเลญี่ปุ่น จนถึงตอนใต้ของออสเตรเลีย และหมู่เกาะมาร์แชลล์ ในน่านน้ำไทยพบได้ชุกชุม ทั้งฝั่งอ่าวไทยและทะเลอันดามัน มักพบตามชายฝั่งและแนวปะการัง กินอาหารจำพวก สัตว์น้ำขนาดเล็กที่อยู่บริเวณพื้นทะเล
เป็นปลาที่มีพิษ เนื้อใช้รับประทานไม่ได้ นิยมสตั๊ฟฟ์ทำเป็นเครื่องประดับ และเลี้ยงแสดงในพิพิธภัณฑ์สัตว์น้ำ
แหล่งข้อมูลอื่น

ข้อมูลที่เกี่ยวข้องกับ Diodon liturosus ที่วิกิสปีชีส์
รูปและข้อมูลเพิ่มเติม (อังกฤษ)
ปลาปักเป้าหน้าหมา

| ปลาปักเป้าหน้าหมา |
| --- | --- |

ปลาปักเป้าหน้าหมาแบบปกติ

ปลาปักเป้าหน้าหมาสีทอง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Arothron
สปีชีส์:: A.  nigropunctatus
ชื่อทวินาม
Arothron nigropunctatus (Bloch & Schneider, 1801)

ชื่อพ้อง
 Tetraodon nigropunctatus Bloch & Schneider, 1801
ปลาปักเป้าหน้าหมา (อังกฤษ: Blackspotted puffer, Dog-faced puffer, Brown puffer) เป็นปลาปักเป้าทะเลชนิดหนึ่ง มีชื่อวิทยาศาสตร์ว่า Arothron nigropunctatus ในวงศ์ปลาปักเป้าฟันสี่ซี่ (Tetraodontidae)
มีลำตัวสีน้ำตาลเทา มีจุดสีดำกระจัดกระจายอยู่ทั่วลำตัว มีแต้มสีเข้มรอบ ๆ ปาก จะงอยปากยื่นยาวออกมาดูคล้ายปากของสุนัขหรือหมา อันเป็นที่มาของชื่อเรียก
มีความยาวเต็มที่ประมาณ 33 เซนติเมตร พบกระจายพันธุ์ได้กว้างขวาง ตั้งแต่ชายฝั่งแอฟริกาตะวันออกไปจนถึงหมู่เกาะกลางมหาสมุทรแปซิฟิก  จัดเป็นปลาปักเป้าที่เคลื่อนไหวได้อย่างว่องไวและไม่ค่อยจะอยู่นิ่ง
อาหารหลักของปลาปักเป้าหน้าหมา มิใช่ครัสเตเชียนหรือหอยเหมือนปลาปักเป้าจำพวกอื่น แต่เป็นปะการังในสกุลปะการังเขากวาง (Acropora spp.) สาหร่ายและฟองน้ำชนิดต่าง ๆ
เป็นปลาที่มีอุปนิสัยไม่ดุร้ายก้าวร้าว แต่กินปลาขนาดเล็กและสัตว์น้ำอย่างอื่นเป็นอาหาร นิยมเลี้ยงกันเป็นปลาสวยงามตามบ้านเรือนทั่วไปหรือในพิพิธภัณฑ์สัตว์น้ำ
โดยปกติแล้ว ปลาปักเป้าชนิดนี้มีสีเทา แต่บางตัวจะมีสีที่แปลกไป คือ สีเหลือง ซึ่งเรียกกันว่า "ปลาปักเป้าทอง" ซึ่งสีเหลืองนี้จะมีมากบ้างน้อยบ้างแตกต่างกันออกไป บางตัวยังมีสีขาวปะปนอยู่เป็นปื้น ๆ อีกด้วย ลักษณะการผิดเพี้ยนของสีสันนี้เป็นลักษณะที่พบได้น้อย ทำให้ปลาปักเป้าหน้าหมาลักษณะนี้มีราคาซื้อขายกันสูงในตลาดค้าปลาสวยงาม
แหล่งข้อมูลอื่น

รูปและข้อมูลจาก Fishbase.org
ปลาผีเสื้อถ้ำ

| ปลาผีเสื้อถ้ำ |
| --- | --- |

สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Balitoridae
สกุล:: Cryptotora Kottelat, 1998
สปีชีส์:: C.  thamicola
ชื่อทวินาม
Cryptotora thamicola (Kottelat, 1988)

ชื่อพ้อง
 Homaloptera thamicola Kottelat, 1988
ปลาผีเสื้อถ้ำ (อังกฤษ: waterfall climbing cave fish; ชื่อวิทยาศาสตร์: Cryptotora thamicola) เป็นปลาในวงศ์ปลาค้อ (Balitoridae) โทรโกลไบต์ถิ่นเดียวในประเทศไทย มีความยาวมาตรฐานได้ 2.8 เซนติเมตรปลานี้เป็นที่รู้จักว่าครีบของมันสามารถเกาะภูมิประเทศและสามารถปีนได้ ปลานี้เป็นสมาชิกชนิดเดียวเท่าที่ทราบของสกุลของมัน ชนิดนี้มีการบันทึกจากจุดใต้ดินแปดจุดในคาสต์ปางมะผ้า (Pang Mapha karst formation) ในจังหวัดแม่ฮ่องสอน ประเทศไทย ชนิดนี้มีขอบเขตการพบเกือบ 200 ตารางกิโลเมตร แต่มีพื้นที่การครอบครอง 6 ตารางกิโลเมตร ยังไม่ทราบความเชื่อมโยงของระบบคาสต์นี้ บางถ้ำเชื่อมต่อกันอย่างแน่นอน ชนิดนี้พบในแปดถ้ำ มีบันทึกจากถ้ำซู่ซ่า (ซึ่งมีการรวบรวมครั้งแรกในเดือนพฤษภาคม ค.ศ. 1985) และแม่ลานา นอกจากนี้ ยังอาจพบในถ้ำอยู่ใต้น้ำอื่นในพื้นที่อีก ทว่า ชนิดนี้อาจมีภัยคุกคามจากมลภาวะเกษตรกรรมซึ่งอาจกระทบต่อทั้งระบบคาสต์
ปลาชนิดนี้ไม่มีสารสีและไม่มีตามองเห็น เช่นเดียวกับปลาถ้ำอื่น ชนิดนี้อยู่ร่วมกับปลาค้อถ้ำอีกชนิดหนึ่ง คือ Schistura oedipus ชนิดนี้ปรับตัวกับน้ำไหลใต้ดินที่เร็วในเขตลึกกว่าของถ้ำ (กว่า 500 เมตรจากทางเข้า) มันอาศัยจุลินทรีย์และสารอินทรีย์ของถ้ำ และไวมากต่อการรบกวน คุณภาพน้ำและการเปลี่ยนแปลงทางอุทกศาสตร์
ในปี ค.ศ. 2016 มีรายงานว่าปลาผีเสื้อถ้ำเดินด้วยท่าเดินลำดับข้าง  คู่ทแยงคล้ายสัตว์สี่ขา แสดงว่ากระดูกโอบเชิงกรานแข็งแร็งติดอยู่กับแนวกระดูกสันหลัง
ปลาปักเป้าเขียว

| ปลาปักเป้าเขียว |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Tetraodon
สปีชีส์:: T.  fluviatilis
ชื่อทวินาม
Tetraodon fluviatilis Hamilton, 1822

ชื่อพ้อง
  Monotrete fluviatilis  Arothron dorsovittatus  Chelonodon fluviatilis  Dichotomycterus rangoonensis 
ปลาปักเป้าเขียว หรือ ปลาปักเป้าจุดดำยักษ์ (อังกฤษ: Green pufferfish, Ceylon puffer) เป็นปลาปักเป้าชนิดหนึ่ง มีชื่อวิทยาศาสตร์ว่า Tetraodon fluviatilis อยู่ในวงศ์ปลาปักเป้าฟันสี่ซี่ (Tetraodontidae) มีลักษณะคล้ายกับปลาปักเป้าจุดดำ (T. nigroviridis) ซึ่งเป็นปลาในสกุลเดียวกันมาก  เพียงแต่ปลาปักเป้าเขียวมีขนาดใหญ่กว่า กล่าวคือ อาจยาวได้ถึง 25 เซนติเมตร ขณะที่ปลาปักเป้าจุดดำยาวได้เพียงแค่ 17 เซนติเมตรเท่านั้น  ในปลาขนาดเล็กจะมีส่วนท้องสีขาว เมื่อโตขึ้นจะเปลี่ยนเป็นสีดำ ด้านหลังเมื่อมองจากด้านบนจะเห็นจุดสีดำขนาดใหญ่ 3-4 แต้ม และในบางตัวจุดดำจะลามไปจนถึงครีบหาง
พบกระจายพันธุ์ในชายฝั่งทะเลและปากแม่น้ำตั้งแต่อ่าวเบงกอล, ศรีลังกา, พม่า, ชายฝั่งทะเลด้านอันดามันของไทย ไปจนถึงเกาะบอร์เนียว โดยอาศัยในน้ำจืดที่ค่อนข้างไปทางกร่อยเล็กน้อย
มีนิสัยดุร้ายกว่าปลาปักเป้าจุดดำ นิยมเลี้ยงเป็นปลาสวยงาม ซึ่งต้องเลี้ยงเดี่ยว หากเลี้ยงรวมกับปลาอื่นหรือแม้แต่ปลาปักเป้าเช่นเดียวกันมักจะกัดกันตลอดเวลา
ดูเพิ่ม

ปลาปักเป้าจุดดำ
ปลาปักเป้าหางวงเดือน

| ปลาปักเป้าหางวงเดือน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Leiodon Swainson, 1839
สปีชีส์:: L.  cutcutia
ชื่อทวินาม
Leiodon cutcutia  (Hamilton, 1822)

ชื่อพ้อง
  สกุล: Leisomus Swainson, 1839  Chelonodon Müller, 1841  Monotrète Bibron, 1855  Monotretus Troschel, 1856  Monotreta Hollard, 1857 ชนิด: Tetraodon cutcutia Hamilton, 1822  Leisomus cutcutia  (Hamilton, 1822)   Monotretus cutcutia  (Hamilton, 1822)   Tetrodon caria Hamilton, 1822  Tetrodon gularis Hamilton, 1822  Monotreta gularis  (Hamilton, 1822)   Leisomus marmoratus Swainson, 1839 
ปลาปักเป้าหางวงเดือน (อังกฤษ: Ocellated pufferfish; ชื่อวิทยาศาสตร์: Leiodon cutcutia) ปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae) เป็นปลาปักเป้าที่มีขนาดเล็ก ลำตัวแบนข้างเล็กน้อย ครีบเล็ก ลำตัวสีคล้ำหรือเขียวขี้ม้า มีจุดประสีเหลืองหรือสีจางทั่วตัว หลังมีลายพาดสีคล้ำ ข้างลำตัวมีดวงสีดำใหญ่ ตาสีแดง ครีบหางมีขอบสีแดงหรือชมพู มีขนาดประมาณ 4-5 เซนติเมตร จัดเป็นเพียงชนิดเดียวที่อยู่ในสกุล Leiodon
พบอาศัยอยู่ตามลำธารและแม่น้ำในภาคตะวันตกตั้งแต่จังหวัดแม่ฮ่องสอนไปจนถึงภาคใต้ โดยหลบซ่อนอยู่ตามซอกหินหรือใบไม้ใต้น้ำ อาหารได้แก่ ลูกปลา, ลูกอ๊อด, ปู, หอย และกุ้งขนาดเล็ก เป็นปลาที่ไม่พบบ่อยมากนัก
นิยมเลี้ยงเป็นปลาสวยงาม
มีชื่อเรียกอื่น ๆ อีก เช่น "ปลาปักเป้าแคระ" หรือ "ปลาปักเป้าเขียวจุด" เป็นต้น
แหล่งข้อมูลอื่น

รูปและข้อมูลปลาปักเป้าหางวงเดือน
ปลาปักเป้าจุดดำ

| ปลาปักเป้าจุดดำ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Tetraodontidae
สกุล:: Tetraodon
สปีชีส์:: T.  nigroviridis
ชื่อทวินาม
Tetraodon nigroviridis Marion de Procé, 1822

ชื่อพ้อง
  Chelonodon nigroviridis Marion de Proc้, 1822   Monotrete nigroviridis Marion de Proc้, 1822  
ปลาปักเป้าจุดดำ หรือ ปลาปักเป้าเขียวจุด หรือรู้จักกันในชื่อ ปลาฟิชโช่ (อังกฤษ: Green spotted puffer) เป็นปลาปักเป้าชนิดหนึ่ง มีชื่อวิทยาศาสตร์ว่า   Tetraodon nigroviridris ในวงศ์ปลาปักเป้าฟันสี่ซี่ (Tetraodontidae) มีรูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น พื้นลำตัวเป็นสีเหลืองสด ท้องสีขาว มีจุดกลมสีดำกระจายอยู่ทั่วตัว
มีขนาดความยาวเต็มที่ 17 เซนติเมตร พบกระจายอยู่ทั่วไปในพื้นที่น้ำกร่อยของภูมิภาคเอเชียตะวันออกเฉียงใต้และเอเชียใต้จนถึงเอเชียตะวันออก ในประเทศไทยพบมากบริเวณป่าชายเลน นิยมอยู่รวมกันเป็นฝูง เป็นปลาชนิดหนึ่งที่สามารถปรับตัวไดทั้งในน้ำเค็ม, น้ำกร่อยและน้ำจืด
มักนิยมถูกจับมาเป็นปลาสวยงาม มีชื่อเรียกในแวดวงปลาสวยงามว่า "ฟิชโช่" นับเป็นชนิดหนึ่งที่ค่อนข้างดุร้าย ชอบไล่กัดครีบปลาจนแหว่งจนเห็นได้ชัดเจน แต่มีความดุร้ายน้อยกว่าปลาปักเป้าชนิดอื่น ๆ แต่ก็ไม่ควรที่จะเลี้ยงรวมกับปลาชนิดอื่นและควรเลี้ยงในนำ้กร่อย
ดูเพิ่ม

ปลาปักเป้าเขียว
แหล่งข้อมูลอื่น

รูปและข้อมูลปลาปักเป้าจุดดำ
ปลาปักเป้าหนามทุเรียนหนามยาว

| ปลาปักเป้าหนามทุเรียนหนามยาว |
| --- | --- |

ปลาปักเป้าหนามทุเรียนหนามยาว

เมื่อยามที่พองตัว

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Diodontidae
สกุล:: Diodon
สปีชีส์:: D.  holocanthus
ชื่อทวินาม
Diodon holocanthus Linnaeus, 1758


แผนที่แสดงการกระจายพันธุ์
ปลาปักเป้าหนามทุเรียนหนามยาว หรือ ปลาปักเป้าสามแถบ  (อังกฤษ: long-spine porcupinefish, spiny balloonfish, freckled ballonfish; ชื่อวิทยาศาสตร์: Diodon holocanthus) เป็นปลาปักเป้าชนิดหนึ่ง จัดอยู่ในวงศ์ปลาปักเป้าฟัน 2 ซี่ (Diodontidae)
มีตัวค่อนข้างกลมและแบนทางด้านบนเล็กน้อย หัวขนาดใหญ่เรียวเล็กลงไปทางหาง ตากลมโตกลอกไปมาได้และมีหนังตายื่นลงมาเป็นติ่ง ปากหนามีฟันเชื่อมต่อกัน ครีบหูมีขนาดใหญ่คลี่ออกคล้ายพัด ครีบหลังมีอันเดียวอยู่เยื้องไปทางหาง ไม่มีครีบท้อง ครีบทวารอยู่ตรงกับครีบหลัง ครีบหางโค้งกลม ขนาดโตเต็มที่ได้ถึง 50 เซนติเมตร ผิวลำตัวเป็นหนังย่นและมีหนามแข็งพับลู่ไปทางหาง ซึ่งเมื่ออยู่ในยามปกติก็เห็นได้ชัดเจน แต่จะตั้งขึ้นเมื่อตกใจหรือถูกรบกวนและพองตัวได้ พื้นลำตัวมีสีน้ำตาลเขียว มีลายจุดสีดำเป็นปื้นตามลำตัวและบนหลัง ซึ่งเมื่อปลาโตขึ้นจุดเหล่านี้จะค่อย ๆ จางไป
จัดเป็นปลาปักเป้าที่มีขนาดใหญ่ชนิดหนึ่ง พบกระจายพันธุ์อย่างกว้างขวางในแนวปะการังเขตร้อนและเขตอบอุ่น ตั้งแต่ฟลอริดา, บาฮามาส, บราซิล, หมู่เกาะกาลาปากอส, เกาะอีสเตอร์ รอบ ๆ แอฟริกาใต้, เรอูนียง, ทะเลแดง, มาดากัสการ์, มอริเชียส, หมู่เกาะฮาวาย, อ่าวเบงกอล, อินโด-แปซิฟิก, ทะเลอันดามัน, อ่าวไทย, อ่าวตังเกี๋ย, ทะเลเหลือง, ทะเลจีนใต้, ทะเลจีนตะวันออก พบไปจนถึงทะเลญี่ปุ่น, ทะเลฟิลิปปิน และเกรตแบร์ริเออร์รีฟ
เป็นปลาที่ไม่ใช้เนื้อในการบริโภค แต่นิยมทำมาเป็นเครื่องประดับ โดยนำมาสตัฟฟ์เมื่อเวลาที่พองตัวออก และเลี้ยงเป็นปลาสวยงาม
แหล่งข้อมูลอื่น

รูปและข้อมูล (อังกฤษ)
ปรินส์แอนด์ปรินส์เซสไทยแลนด์

| --- | --- |
ก่อตั้ง: 2011; 13 ปีที่แล้ว (2011)
ประเภท: การประกวดความงาม
ที่ตั้ง:  ไทย
สมาชิก  : ปรินส์แอนด์ปรินส์เซสอินเตอร์เนชันแนล
ภาษาทางการ : ไทย
หัวหน้า: ครูกวาง อนุรัฐ โกษากุล
องค์กรแม่: CTS International Modeling & Fashion
เว็บไซต์: Prince & Princess Thailand
ปรินส์ แอนด์ ปรินส์เซส ไทยแลนด์ (อังกฤษ: Prince & Princess Thailand) เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2554  ผู้ได้ตำแหน่งต่างๆจะเป็นผู้แทนประเทศไทยเข้าประกวดเวทีระดับนานาชาติ
ประวัติปรินส์ แอนด์ ปรินส์เซส ไทยแลนด์

ปรินส์ แอนด์ ปรินส์เซส ไทยแลนด์ (อังกฤษ: Prince & Princess Thailand)  เวทีเกียรติยศของเยาวชนไทย สู่เวทีเยาวชนที่ดีที่สุดในโลก
สถาบันสอนศิลปะการเต้นและ บุคลิกภาพ Center Stage คัดหา เยาวชนไทย ผู้มากด้วยความสามารถ ไหวหริบ มีความเป็นผู้นำ มีความโดดเด่น มีบุคลิกหน้าสนใจ และบุคลิกภาพดี มีความสดใส่สมวัย ที่พร้อมจะเป็นแบบอย่างและตัวแทนประเทศไทย ในการประกวดเวทีระดับนานาชาติ และ ปฏิบัติหน้าที่ ร่วมกับองค์กร ทั้งภาครัฐ และเอกชน ในระยะเวลาในการครองตำแหน่ง และโอกาสในการเข้าสู่วงการบันเทิง!!
ประวัติปรินส์ แอนด์ ปรินส์เซส ไทยแลนด์ > คุณสมบัติ

เยาวชนไทย ชาย-หญิง อายุระหว่าง 5 - 19 ปี ที่มีบุคลิกภาพดี ,มีความมั่นใจ ,กล้าแสดงออก ,มีความสามารถ เข้าร่วมประกวดเพื่อคัดเลือกตัวแทนเยาวชนไทย ในการประกวด "ปรินส์ แอนด์ ปรินส์เซส ไทยแลนด์ " ในตำแหน่ง
มินิมิสไทยแลนด์อินเตอร์เนชันแนล MINI MISS THAILAND INTERNATIONAL (ญ. อายุ 5-8 ปี)
มินิมิสเตอร์ไทยแลนด์อินเตอร์เนชันแนล MINI MISTER THAILAND INTERNATIONAL (ช. อายุ 5-8 ปี)
ลิทเติลมิสไทยแลนด์อินเตอร์เนชันแนล LITTLE MISS THAILAND INTERNATIONAL (ญ. อายุ 8-12 ปี)
จูเนียร์มิสเตอร์ไทยแลนด์อินเตอร์เนชันแนล JR. MISTER THAILAND INTERNATIONAL (ช. อายุ 8-12 ปี)
มิสเตอร์ไทยแลนด์ทีนอินเตอร์เนชันแนล MISTER THAILAND TEEN INTERNATIONAL (ช. อายุ 13-19 ปี)
มิสไทยแลนด์ทีนอินเตอร์เนชันแนล MISS THAILAND TEEN INTERNATIONAL (ญ. อายุ 13-19 ปี)
ผู้ครองตำแหน่งสูงสุดในระดับประเทศ ทั้ง 6 ตำแหน่ง จะเป็นตัวแทนประเทศไทย เข้าร่วมประกวด เวทีเยาวชนในระดับนานาชาติ ตามความเหมาะสม
ประวัติปรินส์ แอนด์ ปรินส์เซส ไทยแลนด์ > คุณสมบัติของผู้เข้าประกวด

เยาวชนสัญชาติไทย ชาย / หญิง
อายุ 5 – 19 ปี
บุคลิกภาพดี ,มีความมั่นใจ ,กล้าแสดงออก ,มีความสามารถ
มีความพร้อมที่จะเป็นแบบอย่างเยาวชน และตัวแทนประเทศไทย
ผลงานการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติ > ลิทเติลมิสแอนด์มิสเตอร์ยูไนเต็ดเวิลด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ศรีสุดา เกศวพิทักษ์ | กรุงเทพมหานคร | LITTLE​ MISS​ UNITED​ WORLD​ 2019 | ชุดศิลปะยอดเยี่ยม การแสดงยอดเยี่ยม |
|  2019 | ปรานต์ อิ่นคำ | เชียงใหม่ | Little​ Mister​ United​ World​ 2019 | ชุดศิลปะยอดเยี่ยม การแสดงยอดเยี่ยม |
|  2019 | กฤ​ต​ยา​ ชั่ง​เย็น | กรุงเทพมหานคร | Teen Miss World 2019 | การแสดงยอดเยี่ยม |
|  2018 | กันตพัฒน์ โรจนสมิธ์ | กรุงเทพมหานคร | ลิทเติลมิสเตอร์เวิลด์ 2018 | ชุดประจำชาติยอดเยี่ยม ชนะเลิศ Golden Laurel Top 5 Best Talent |
|  2018 | ไหมไทย สุริยะยรรยง | ระนอง | ทีนมิสเวิลด์ 2018 | ชนะเลิศ Golden Luarel Best Eco Project Top 5 – Charity Project |
|  2018 | ธนภร สุทธิสิทธิ์ | กรุงเทพมหานคร | รองอันดับ 1 (ลิทเติลมิสเวิลด์ 2018) (เงิน) | ชุดศิลปะยอดเยี่ยม |
|  2017 | อัญฑิมาพร ไทยเมือง | สงขลา | ลิทเติลมิสเวิลด์ 2017 | ชุดประจำชาติยอดเยี่ยม |
|  2017 | อัษฎาวุฒิ สิมาคุปต์ | สุมทรปราการ | ลิทเติลมิสเตอร์เวิลด์ 2017 | ชุดประจำชาติยอดเยี่ยม |
|  2017 | พิชชานันท์ ธรรมปริพัตรา | ตรัง | มินิมิสเวิลด์ 2017 | 10 คนสุดท้าย – ความสามารถพิเศษ |
|  2016 | นพรุจ ร้อยกรแก้ว | ฉะเชิงเทรา | ทีนมิสเตอร์เวิลด์ 2017 |  |
|  2016 | ชามาวีร์ จันทร์อารักษ์ | ชมบุรี | ลิทเติลมิสเตอร์เวิลด์ 2016 | ซิลเวอร์เคราน์แกรนด์ไพรซ์ โกลเด้นลอเริล ชุดประจำชาติยอดเยี่ยม ทีนแฟชั่นอะวอร์ด |
|  2016 | ธนิสา ธาดาพนิต | กรุงเทพมหานคร | รองชนะเลิศ (ลิทเติลมิสเตอร์เวิลด์ 2016) | ชุดอนุรักษ์สิ่งแวดล้อมยอดเยี่ยม |
|  2015 | จิดาภา เจริญโชคกิตติ | สมุทรปราการ | รองอันดับ 1 (ลิทเติลมิสเตอร์เวิลด์ 2015) | ชุดประจำชาติยอดเยี่ยม รองชนะเลิศ – ชุดอนุรักษ์สิ่งแวดล้อมยอดเยี่ยม |
ผลงานการประกวดระดับนานาชาติ > ลิทเติลมิสแอนด์มิสเตอร์ยูนิเวิร์ส

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | อิทธิเดช ภูอวด | เชียงใหม่ | ลิทเติลมิสเตอร์ยูนิเวิร์ส 2019 | Prince of the Universe Mini Mister Universe Mister Asia มหาชนจากการโหวต Ambassador of Universal |
|  2019 | เอมวิกา วรรณา | ระยอง | รองอันดับ 2 (Lil'Miss Universe) (Miss Buterfly Super Grand Prix) | ชุดราตรียอดเยี่ยม Ambassador of Universal |
|  2019 | กชพร ปัทมศิริกุล | กรุงเทพมหานคร | ไม่ผ่านเข้ารอบ | Princess of the Universe Miss Cover Girl Ambassador of Universal |
|  2018 | ไหมไทย สุริยะยรรยง | ภูเก็ต | มิสทีนยูนิเวิร์ส 2018 | ขวัญใจช่างภาพ |
|  2018 | โปรดปราน วิจิตรศิลป | เชียงใหม่ | มินิมิสยูนิเวิร์ส 2018 | เฟสออฟเดอะเยียร์ |
|  2018 | นันท์นภัส ซำศิริพงษ์ | สุราษฎร์ธานี | รองอันดับ 1 (ลิทเติลมิสยูนิเวิร์ส 2018) | ชุดประจำชาติยอดเยี่ยม |
|  2017 | อังคณา ทวีปวรเดช | กรุงเทพมหานคร | ลิทเติลมิสยูนิเวิร์ส 2017 | ชุดประจำชาติยอดเยี่ยม ลิทเตลมิสโมเดล |
ผลงานการประกวดระดับนานาชาติ > เบสปรินส์แอนด์ปรินส์เซสออฟเดอะเวิลด์

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | พิมพ์ชยา หวานนวล | ชลบุรี | Princess of the World 2019 |  |
|  2019 | ธีรายุ ศิริธีรากุล | กรุงเทพมหานคร | Prince of the World 2019 | Best Fashion Model |
|  2019 | กฤตยา ชั่งเย็น | นครราชสีมา | Teen Princess of theWorld | ชุดประจำชาติยอดเยี่ยม |
|  2019 | อัญพัชร์ เอกศิริจารุพงษ์ | สกลนคร | ไม่ผ่านเข้ารอบ | Princess of Asia 2019 |
|  2018 | กัญญ์นัชชา ชูแก้ว | สุราษฎร์ธานี | ปรินส์เซสออฟเดอะเวิลด์ 2018 |  |
|  2018 | วรวุธ ตลึงจิต | กรุงเทพมหานคร | ปรินส์ออฟเดอะเวิลด์ 2018 | เบสอีโคโปรเจ็กต์ เดอะเบสโปรเจ็กต์ เบสแชริตี้โปรเจ็กต์ |
|  2018 | ธิษณ์ธนัย แก้วเพ็ชร์ | กรุงเทพมหานคร | ไม่ผ่านเข้ารอบ | ปรินส์ออฟเอเชีย ปรินส์ออฟแชริตี้ ชุดประจำชาติยอดเยี่ยม |
|  2018 | ธนิสร ไชยทา | กรุงเทพมหานคร | ไม่ผ่านเข้ารอบ | เบสปรินส์เซสออฟเอเชีย เวิลด์ไรส์ซิ่งสตาร์ |
|  2017 | พิชชานันท์ ธรรมปริพัตรา | ตรัง | ปรินส์เซสออฟเดอะเวิลด์ 2017 | ชุดประจำชาติยอดเยี่ยม ขวัญใจช่างภาพ |
|  2017 | อภิสิทธิ์ แสงมิ่ง | นครศรีธรรมราช | ปรินส์ออฟเดอะเวิลด์ 2017 |  |
|  2017 | ปัญญศร รุ่งสว่าง | ขอนแก่น | ไม่ผ่านเข้ารอบ | เบสปรินส์เซสออฟเอเชีย ชุดประจำชาติยอดเยี่ยม |
|  2017 | ภูริชญา สุมณศิริ | เชียงใหม่ | ไม่ผ่านเข้ารอบ | เบสปรินส์เซสทาเลนต์ออฟเดอะเวิลด์ เบสเกรสออฟเดอะเวิลด์ |
หมายเหตุ : ครูกวาง อนุรัฐ โกษากุล ในฐานะ National Director ได้รับรางวัลพิเศษ เบสออฟเดอะเบสเนชันแนลไดเรกเตอร์ (เบสปรินส์แอนด์ปรินส์เซสออฟเดอะเวิลด์ 2017 ที่เมืองบาตูมิ เบสประเทศจอร์เจีย)
ผลงานการประกวดระดับนานาชาติ > ท็อปไชดโมเดลออฟเดอะแพลนนิท

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ศิริกันติยา จูพงศ์วิชญ์ | กรุงเทพมหานคร | ท็อปพรีทีนโมเดลออฟเดอะแพลนนิท 2019 | ชุดประจำชาติยอดเยี่ยม |
|  2018 | จิตรินทร์ เจริญรูป | กรุงเทพมหานคร | ท็อปไชดโมเดลออฟเดอะแพลนนิท 2018 |  |
|  2018 | ธนัช ฮั่นตระกูล | เชียงใหม่ | ท็อปไชดโมเดลออฟเดอะแพลนนิท 2018 | ชุดประจำชาติยอดเยี่ยม |
|  2018 | หริษภัช คุณปลื้ม | กรุงเทพมหานคร | ไม่ผ่านเข้ารอบ | เอเชียท็อปโมเดลคอนติเนนทอล ชุดประจำชาติยอดเยี่ย |
|  2017 | ชนกนันท์ โรจนสมิธ์ | นครราชสีมา | ท็อปไชดโมเดลออฟเดอะแพลนนิท 2017 |  |
|  2017 | อานนท์ ลี้กำจร | สงขลา | ท็อปไชดโมเดลออฟเดอะแพลนนิท 2017 |  |
|  2017 | กัณภัทร ปิ่นวนิชย์กุล | อุบลราชธานี | ไม่ผ่านเข้ารอบ | เบสแฟชั่นโมเดล |
ผลงานการประกวดระดับนานาชาติ > เอวบีเอ็มเอ สตาร์คิสโมเดล

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2018 | อัษฎาวุฒิ สิมาคุปต์ | สมุทรปราการ | เอวบีเอ็มเอ ท็อปโมเดลสตาร์ 2018 |  |
|  2018 | เจนนิเฟอร์ มิเชล อัลคาเฟล | เชียงใหม่ | ไม่ผ่านเข้ารอบ |  |
|  2018 | ผักแพว | กรุงเทพมหานคร | ไม่ผ่านเข้ารอบ |  |
|  2017 | ลีวรรณฎา บุญศรีโรจน์ | กรุงเทพมหานคร | เอวบีเอ็มเอ สตาร์คิสโมเดล 2017 |  |
|  2017 | อานนนท์ ลี้กำจร | สงขลา | ไม่ผ่านเข้ารอบ | เอวบีเอ็มเอ แบรนด์แอมบาสเดอร์ |
|  2017 | กัญญ์นัชชา ชูแก้ว | สุราษฎร์ธานี | ไม่ผ่านเข้ารอบ | เอวบีเอ็มเอ แบรนด์แอมบาสเดอร์ |
|  2017 | ปัญญษร รุ่งสว่าง | ขอนแก่น | ไม่ผ่านเข้ารอบ | ท็อปโมเดล |
ผลงานการประกวดระดับนานาชาติ > มิสแอนด์มิสเตอร์แพลนเน็ต

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2018 | ชลภณ การวัตณี | นนทบุรี | มิสเตอร์แพลนเน็ต 2018 | ชุดประจำชาติยอดเยี่ยม |
|  2017 | กิตติกร สิทธิยศ | น่าน | เข้ารอบ 8 คนสุดท้าย | ชุดประจำชาติยอดเยี่ยม |
ผลงานการประกวดระดับนานาชาติ > เวิลด์ทัวริซึมเฟสทิวัล (World Tourism Festival for Beauty Friendship and Fashion)

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2018 | ชนกนันนท์ โรจนสมิธ | นครราชสีมา | มิสพรีทีนทัวริซึมเวิลด์ 2018 |  |
|  2019 | ขจิตตาภรณ์ เวสารัชชานนท์ | กรุงเทพมหานคร | Mini Miss Tourism​ World 2019 | ชุดประจำชาติยอดเยี่ยม ชุดแฟชั่นยอดเยี่ยม |
|  2019 | อัญรินทร์​ เอกศิริจารุ​พงษ์ | กรุงเทพมหานคร | มิสพรีทีนทัวริซึมเวิลด์ 2019 | สัมภาษณ์​ยอดเยี่ยม ความสามารถ​พิเศษ​ยอดเยี่ยม |
|  2019 | อัญพัชร์ เอกศิริจารุพงษ์ | กรุงเทพมหานคร | รองอันดับ 1 (Little​ Miss Tourism International) | ชุดแฟชั่นยอดเยี่ยม |
ผลงานการประกวดระดับนานาชาติ > ลิทเติลมิสแอนด์มิสเตอร์ยูเรเชีย

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2018 | พรรณพัชร ศรีวงศ์ทอง | กรุงเทพมหานคร | PRE TEEN MISS EURASIA 2018 | Cover Girl |
ผลงานการประกวดระดับนานาชาติ > Future Fashion Faces World Kids

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ศุภรดา เผ่าเสถียรพันธ์ | พัทลุง | Future Fashion Faces World (มินิมิส) | Best Port Folio Model ชุดราตรียอดเยี่ยม |
|  2019 | ระพีภัทร ยงประเดิม | ภูเก็ต | Future Fashion Faces World (จูเนียร์) | ชุดประจำชาติ​ยอดเยี่ยม ชุดสูทยอดเยี่ยม |
|  2019 | ศุภรดา อภิรตกาญจน์ | กรุงเทพมหานคร | ไม่ผ่านเข้ารอบ | Miss Model Continental ขวัญใจแบรนด์ดีไซเนอร์​ STEPHANIE ชุดราตรียอดเยี่ยม |
ผลงานการประกวดระดับนานาชาติ > Mister & Miss Tourism Ambassador Universe

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | พิสชา แซ่ตั้ง | บุรีรัมย์ | รองอันดับ 1 (Miss Tourism Ambassador Universe) | The Best Runway The Best Talent ชุดประจำชาติยอดเยี่ยม |
|  2019 | ณัฐนันท์ อ่ำเมือง | อุตรดิตถ์ | รองอันดับ 1 (Mister Tourism Ambassador Universe) | ชุดประจำชาติยอดเยี่ยม |
ผลงานการประกวดระดับนานาชาติ > Fashion Face World

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | ชุนิตา ว่องวิบูลย์รัตน์ | กรุงเทพมหานคร |  |  |
ผลงานการประกวดระดับนานาชาติในอดีต

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติในอดีต > มิสเตอร์โกลบอลทีน

บทความหลัก: มิสเตอร์โกลบอลทีน
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2018 | กิตติกร สิทธิยศ | น่าน | ไม่ผ่านเข้ารอบ |  |
ผลงานการประกวดระดับนานาชาติในอดีต > สติวเดนท์ออฟไชนีส

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2016 | ชัยธัช สุรเลิศรังสรรค์ | กรุงเทพมหานคร | ไม่ผ่านเข้ารอบ | เบสเพอฟอมเมินซ์ |
|  2016 | ลีวรรณฎา บุญศรีโรจน์ | กรุงเทพมหานคร | ไม่ผ่านเข้ารอบ |  |
|  2016 | เจตน์สฤษฎิ์ โกมลรัตน์ | เชียงใหม่ | ไม่ผ่านเข้ารอบ |  |
|  2016 | ชัณญานุช ลี้กำจร | นครศรีธรรมราช | ไม่ผ่านเข้ารอบ |  |
ผลงานการประกวดระดับนานาชาติในอดีต > เวิลด์บิวตีแฟชั่นแอนด์ฟิตเนส

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2017 | วรุฒ อารีพันธ์ | เชียงใหม่ | ไม่ผ่านเข้ารอบ |  |
|  2017 | จรีย์พร วนสันเทียะ | ขอนแก่น | ไม่ผ่านเข้ารอบ |  |
ผลงานการประกวดระดับนานาชาติในอดีต > มิสไชนีสคอสมอส

| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2016 | ภริตา เจียโหง่ว | กรุงเทพมหานคร | เข้ารอบ 8 คนสุดท้าย | นางงามบุคลิกภาพยอดเยี่ยม |
|  2014 | กวินตรา ประภาสะโนบล | ชลบุรี | เข้ารอบ 6 คนสุดท้าย | นางงามรูปร่างดี |
|  2014 | ณัชนากานต์ สมบูรณ์ทรัพย์ | ชลบุรี | ไม่ผ่านเข้ารอบ | นางงามมิตรภาพ |